„Zmeny a doplnky č. 1 Územného plánu mesta Vrbové“ – Oznámenie o strategickom dokumente

Obstarávateľ strategického dokumentu, mesto Vrbové, Ul. gen. M.R. Štefánika 15/4 922 03 Vrbové, IČO: 00 313 190, v zastúpení primátorkou mesta Dott. Mgr. Emou Maggiovou, predložil Okresnému úradu Piešťany, odboru starostlivosti a životného prostredie podľa §5 zákona NR SR č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov ( ďalej len „ zákon“) dňa 22.10 2019 Oznámenie o strategickom dokumente:“ Zmeny a doplnky č.1 Územného plánu mesta ( ZaD č. 1 ÚPN-M) Vrbové“. Je možné si ho pozrieť na elektronickej adrese :

<https://www.enviroportal.sk/sk/eia/detail/zmeny-doplnky-c-1-uzemneho-planu-mesta-zad-c-1-upn-m-vrbove->

Strategický dokument „Zmeny a doplnky č. 1 Územného plánu mesta Vrbové“ svojimi parametrami podlieha zisťovaciemu konaniu podľa §7 zákona, v ktorom Okresný úrad Piešťany, odbor starostlivosti o životné prostredie rozhodne, či sa navrhovaný strategický dokument bude posudzovať podľa zákona. Verejnosť môže doručiť svoje písomné stanovisko Okresnému úradu Piešťany, odbor starostlivosti o životné prostredie do 15 dní od doby, kedy bolo oznámenie zverejnené.

Dokument je k nahliadnutiu v listinnej forme na mestskom úrade Vrbové, útvare výstavby,  územného plánovania, dopravy a životného prostredia, Ing. Gabriely Valovej.